Tuborg ła xe na socetà danexa produtora de bira fondada inte el 1873 e finansiada da Carl Frederik Tietgen. Inte el 1873 un grupo de finansiari e banchieri se ga riunìa par ałestir un cantier ediłisio a nord de Copenaghen, propietà del sior Jonas Thue, ciamada Thuesborg . Drìoman l'area ga canbià nome da Thuesborg a Tuborg. El 13 de majo 1873 el xe stà considerà l'aniversario de ła nasita ofisiałe de ła Tuborg, parché ga vedesto ła nasita de Tuborg Factories Ltd. Philip W. Heyman, diretor de ła Tuborg dal 1880, el xe stà un personaxo tanto inportante stante ch'el ga çedùo łe atività non remunerative de ła Tuborg Factories e'l ga conçentrà i sforsi so cueła pì reditisia: produsion e vendita de ła bira. Ła se ga fondesto co ła United Breweries inte el 1894 che dopo ła xe entrà tramite un acordo co Carlsberg inte el 1903. Inte el 1970 ła xe stà acuixìa definitivamente da Carlsberg. Ancùo, i xe inpegnai in una esportasion globałe del prodoto. Ła socetà ła xe entrà de recente inte el marcà irlandexe.